Vasvár Város Képviselő-testülete

**J e g y z ő k ö n y v**

**Vasvár Város Önkormányzata Képviselő-testülete 2015. május 28-án megtartott üléséről.**

**Rendeletek:**

 **7.** Az önkormányzat 2014. évi költségvetési zárszámadásáról

 **8.** A szociális és gyermekvédelmi ellátásokról

**Határozatok:**

 **103.** RÉGIÓHŐ Kft 2014. évi mérlegbeszámolójának elfogadása

 **104.**RÉGIÓHŐ Kft Felügyelő Bizottsága 2014. évi tevékenységéről szóló beszámoló elfogadása

 **105.** VASI TRIÁSZ Kft 2014. évi mérlegbeszámolójának elfogadása

 **106.** VASI TRIÁSZ Kft Felügyelő Bizottsága 2014. évi tevékenységéről szóló beszámoló elfogadása

 **107.** Belső ellenőri jelentés (2014. évi) elfogadása

 **108.** Vasvári Szociális és Gyermekjóléti Központ Gyermekjóléti Szolgálatának 2014. évi tevékenységéről szóló beszámoló elfogadása

 **109.** Vasvári Ficánkoló Óvodában a 2015/2016-os nevelési évben 6 óvodai csoport indításának engedélyezése, továbbá a Hétszínvirág csoportban a maximális csoportlétszám legfeljebb 20 %-kal történő átlépésének engedélyezése szintén a 2015/2016-os nevelési évben

 **110.** ZOLA-KER Bt bérleti szerződésének meghosszabbítása

 **111.** Alkotmány u. 15. szám alatti társasház tetőjavítási munkái elvégzésének támogatása

 **112.** Vasi Hegyhát Önkormányzati Társulás 2014. évi szakmai és pénzügyi tevékenységéről szóló beszámolójának elfogadása

 **113.** V023 Vasvár ivóvíz-ellátási rendszer (Vasvár, Alsóújlak) vagyonértékelésének elkészíttetése a MAREKING Kft-vel

 **114.** Köznevelési intézmények (általános iskola, zeneiskola) működtetési kötelezettsége alóli felmentési kérelem

 **115.** Szentmihályfalvi u. 8. I/3. szám alatti önkormányzati lakás költségalapon történő bérbeadása a TECHNO-PLUSSZ Kft-nek

 **116.** Szentmihályfalvi u. 2. I. emeleten lévő helyiség bérleti szerződésének meghosszabbítása Papp Andrea kérelmére

 **117.** Bérbeszámítás engedélyezése a Szentmihályfalvi u. 6. IV/2. szám alatti önkormányzati lakásra Nagy Vilmos kérelmére

 **118-119-120.** Szociális jellegű lakásbérleti szerződések meghosszabbítása (Zárt ülés keretében tárgyalva, külön jegyzőkönyvben rögzítve.)

 **121.** Közbeszerzési terv módosítása

 **122.** „József Attila utcai útburkolat felújítása Vasváron” kivitelezőjének kiválasztására irányuló közbeszerzési eljárás megindítása

Vasvár Város Képviselő-testülete

**J e g y z ő k ö n y v**

**Készült** Vasvár Város Önkormányzata Képviselő-testülete 2015. május 28-án megtartott üléséről.

**Az ülés helye:** Városháza nagyterme

**Jelen voltak:** Tóth Balázs polgármester, Sejber Mihály alpolgármester, Dr. Fabók

 Tibor, Unger József, Galambos István és Gergye Rezső képviselők

 /6 fő/

**Távolmaradását előre bejelentette:** Dr. Pataky Pál tanácsnok

 **Tanácskozási joggal jelen voltak:**

 Dr. Ódor Ildikó jegyző,

 Pálláné Dr. Lakics Erika aljegyző,

 Kónya Emília osztályvezető,

 Németh István a RÉGIÓHŐ Kft és a VASI TRIÁSZ Kft ügyvezető igazga-

 tója,

 Szabó László a RÉGIÓHŐ Kft Felügyelő Bizottságának tagja,

 Borbás Imréné a Vasvári Szociális és Gyermekjóléti Központ vezetője,

 Sipos-Tompa Orsolya a Vasvári Szociális és Gyermekjóléti Központ csa-

 ládgondozója,

 Dr. Kiss Attila a Vas Megyei Kormányhivatal Vasvári Járási Hivatalának

 vezető-helyettese,

 Szatmári Helga a Vasvári Ficánkoló Óvoda vezetője,

 Gangelné Fülöp Erzsébet kérelmező,

 Tímár Gyuláné érdeklődő állampolgár.

**Tóth Balázs polgármester** köszöntötte a megjelenteket. Megállapította, hogy a képviselő-testület határozatképes, az ülést megnyitotta. Javasolta a meghívóban szereplő napirend kiegészítését az alábbi témával:

* Előterjesztés a 2015. évi közbeszerzési terv módosítására

Előadó: Dr. ÓDOR ILDIKÓ jegyző

* Előterjesztés „József Attila utcai útburkolat felújítása Vasváron” kivitelezőjének kiválasztására irányuló közbeszerzési eljárás megindítására

Előadó: Dr. ÓDOR ILDIKÓ jegyző

Képviselő-testület a kiegészített napirenddel 6 igen szavazattal – ellenszavazat és tartózkodás nélkül - egyhangúlag egyetértett, s az alábbi sorrend szerint jóváhagyta azt:

1. RÉGIÓHŐ Regionális Hőszolgáltató Kft 2014. évi mérlegbeszámolója

Előadó: NÉMETH ISTVÁN RÉGIÓHŐ Kft ügyvezető igazgatója

1. Beszámoló a RÉGIÓHŐ KFT Felügyelő Bizottságának tevékenységéről

Előadó: SZABÓ LÁSZLÓ felügyelő bizottsági tag

1. VASI TRIÁSZ KFT 2014. évi mérlegbeszámolója

Előadó: NÉMETH ISTVÁN RÉGIÓHŐ Kft ügyvezető igazgatója

1. Beszámoló VASI TRIÁSZ KFT Felügyelő Bizottságának tevékenységéről

Előadó: VARGA ZOLTÁN felügyelő bizottsági tag

1. 2014. évi belső ellenőri jelentés

Előadó: Dr. HOSSZUNÉ SZÁNTÓ ANITA belső ellenőrzési vezető

1. Vasvár Város Önkormányzata Képviselő-testületének ../2015.(…) rendelet-tervezete az önkormányzat 2014. évi zárszámadásáról

Előadó: TÓTH BALÁZS polgármester

1. Vasvár Város Önkormányzata Képviselő-testületének ../2015.(…) önkormányzati rendelet-tervezete a szociális és gyermekvédelmi ellátásokról

Előadó: Dr. ÓDOR ILDIKÓ jegyző

1. Beszámoló a Gyermekjóléti Szolgálat 2014. évi tevékenységéről

Előadó: BORBÁS IMRÉNÉ a Vasvári Szociális és Gyermekjóléti Központ Vezetője

1. FOLYÓ ÜGYEK:
2. Előterjesztés Vasvár Város Önkormányzata fenntartásában lévő Vasvári Ficánkoló Óvodában indítható csoportlétszámokról a 2015/2016-os nevelési évben, továbbá a Hétszínvirág csoport létszámával kapcsolatos kérelemről

Előadó: TÓTH BALÁZS polgármester

1. Előterjesztés a ZOLA-KER Bt bérleti szerződés meghosszabbításához

Előadó: Dr. ÓDOR ILDIKÓ jegyző

1. Előterjesztés a Vasvár, Alkotmány u. 15. szám alatti épület tetőjavítására

Előadó: TÓTH BALÁZS polgármester

1. Beszámoló a Vasi Hegyhát Önkormányzati Társulás 2014. évi szakmai és pénzügyi tevékenységéről

Előadó: TÓTH BALÁZS polgármester

1. Előterjesztés a Vasvár ivóvíz-ellátási közmű rendszer 2015. évi vagyonértékeléséről

Előadó: TÓTH BALÁZS polgármester

1. Előterjesztés köznevelési intézmények működtetésével kapcsolatos nyilatkozattételhez

Előadó: TÓTH BALÁZS polgármester

1. Előterjesztés a Vasvár, Szentmihályfalvi u. 8. I/3. szám alatti önkormányzati lakás költségalapon történő bérbeadására

Előadó: Dr. ÓDOR ILDIKÓ jegyző

1. Előterjesztés a Vasvár, Szentmihályfalvi u. 2. szám alatti, egészségügyi tevékenység folytatására szolgáló, nem lakás célú helyiség bérleti szerződésének meghosszabbítására

Előadó: Dr. ÓDOR ILDIKÓ jegyző

1. Előterjesztés Nagy Vilmos Vasvár, Szentmihályfalvi u. 6. IV/2. szám alatti lakos bérbeszámítási kérelmére

Előadó: Dr. ÓDOR ILDIKÓ jegyző

1. Előterjesztés Sárközi Károly Vasvár, Alkotmány u. 9. fsz. 2. szám alatti lakos lakásbérleti szerződésének meghosszabbítására

Előadó: Dr. ÓDOR ILDIKÓ jegyző

1. Előterjesztés Szabó Norbert Vasvár, Németh A.u.4.fsz.1. szám alatti lakos lakásbérleti szerződésének meghosszabbítására

Előadó: Dr. ÓDOR ILDIKÓ jegyző

1. Előterjesztés Boros Gáborné Vasvár, Németh A.u.2. fsz. 5. szám alatti lakos lakásbérleti szerződésének meghosszabbítására

Előadó: Dr. ÓDOR ILDIKÓ jegyző

1. Előterjesztés a 2015. évi közbeszerzési terv módosítására

Előadó: Dr. ÓDOR ILDIKÓ jegyző

1. Előterjesztés „József Attila utcai útburkolat felújítása Vasváron” kivitelezőjének kiválasztására irányuló közbeszerzési eljárás megindítására

Előadó: Dr. ÓDOR ILDIKÓ jegyző

**NAPIREND ELŐTT:**

**Beszámoló a képviselő-testület lejárt határidejű határozatainak végrehajtásáról, a legutóbbi képviselő-testületi ülés óta történt fontosabb intézkedésekről, eseményekről, valamint az átruházott hatáskörben hozott döntésekről**

**Dr. Fabók Tibor képviselő** az iránt érdeklődött, hogy az Egészségházban rendeződtek-e már a telefonnal, internettel kapcsolatos térerő problémák, illetve megtörtént-e az ajtók hangszigetelése.

**Tóth Balázs polgármester** válaszában elmondta, hogy a T-System munkatársai voltak már kint, a térerő probléma megoldása folyamatban van. Az ajtók hangszigetelésére ajánlatkérés történt.

**Unger József képviselő** az Egészségház működtetéséhez szükséges egészségügyi szoftverrel kapcsolatos tárgyalásról kérdezett.

**Tóth Balázs polgármester** elmondta, hogy a szoftver kiválasztásánál 3 szempont érvényesült, mennyire ismerik az orvosok, mennyire felhasználó barát, illetve mennyibe kerül. Végül az OEP által biztosított ingyenes szoftver használata mellett döntöttek, így nem kell plusz forrást kifizetni. A szoftver frissítése, karbantartása 100 eFt nagyságrendű összegbe fog kerülni.

Több kérdés, hozzászólás nem lévén a szóban kiegészített beszámolót elfogadásra ajánlotta.

Képviselő-testület a beszámolót 6 igen szavazattal – ellenszavazat és tartózkodás nélkül - egyhangúlag elfogadta.

**I. napirendi pont:**

**RÉGIÓHŐ Regionális Hőszolgáltató Kft 2014. évi mérlegbeszámolója**

**Németh István ügyvezető igazgató** szóbeli kiegészítésében rámutatott: 23. gazdasági év mérlegbeszámolója került ide, amit, mint résztulajdonosnak, a képviselő-testületnek jóvá kell hagynia. Általánosságban elmondta, hogy a távhőszolgáltató cégek helyzete országos szinten is átmeneti állapotban van. Az irányítás felett még nem, de a jogi felügyelet, gazdasági felügyelet, gazdálkodás hatósági kérdései felett az Energia Hivatal rendelkezik. Az önkormányzati rendeletek továbbra is élnek, módosításra szorulnak. A jövőre vonatkozóan olyan információkkal rendelkezett, hogy a már létrejött nemzeti közszolgáltató tagjai lesznek a távhőszolgáltató cégek is valamilyen formában.

Úgy ítélte meg, hogy a múlt évben Vasváron és a másik két városban is olyan minőségű szolgáltatást nyújtottak, amivel a fogyasztók meg voltak elégedve, ugyanis panaszok nem érkeztek sem hozzájuk, sem a fogyasztóvédelemhez, sem a tulajdonosokhoz. Szolgáltatói oldalon nagyot léptek előre tavaly az eszközök korszerűségében, a szolgáltatói műszaki színvonalban azzal a beruházással, amit 3 év alatt sikerült eredményesen befejezni a fűtési szezon kezdetére.

A 2014. évi gazdálkodásról szólva elmondta, hogy az enyhe időjárás, valamint a fogyasztók tudatosabb magatartása, takarékossága folytán kevesebb energia került felhasználásra. Az értékesített energia mennyisége 2013. évhez képest 2014-ben 11,3 %-kal csökkent az említett kettő tényező következtében. Ezzel szinkronban az árbevétel 12,8 %-kal mérséklődött.

A társaság 2014. évi adózás utáni eredménye 5.945 eFt. Ezen belül a 3 város pénzügyi mérlege aránytalan képet mutat. Szentgotthárd és Körmend jelentősen nyereséges, Vasvár sajnos veszteséges volt. Hangsúlyozta, ezért nem okolható sem a cég, sem az önkormányzat, sem a fogyasztók, ugyanis az árbevétel egy jelentős része az árhatóságon múlik. A fajlagos lakossági ártámogatás 2013. évhez képest 2014-ben Vasváron 29 %-kal kevesebb volt, ami egy jelentős összeg.

Szóbeli kiegészítésének zárásaként elmondta, hogy a beruházás finanszírozásához kénytelenek voltak tagi kölcsönt kérni a tulajdonos önkormányzatoktól, amit visszafizettek. Jelenleg a cég teljesen stabil lábakon áll, pénzügyileg rendezett, tartozása nincsen, így a jövő elé optimistán néznek.

**Tóth Balázs polgármester** kiemelte, valóban nagyarányú az állami kompenzáció a cég működésében. Tavaly ebből a több mint 80 mFt-os állami támogatásból 55 mFt-ot kapott Körmend, 15 mFt-ot Szentgotthárd, 12 mFt-ot Vasvár. Ezt aránytalannak ítélte, mivel az energia eladás tekintetében Körmend – Vasvár viszonylatában az arány 3:1 volt, az állami támogatás aránya viszont nem ehhez igazodott. Emiatt lett veszteséges Vasváron a táhőszolgáltatás.

**Galambos István tanácsnok** elmondta, hogy a Pénzügyi, Városfejlesztési és Környezetvédelmi Bizottság a RÉGIÓHŐ KFT 2014. évi mérlegbeszámolóját elfogadásra ajánlja a képviselő-testületnek.

**Tóth Balázs polgármester** több kérdés, hozzászólás nem lévén a RÉGIÓHŐ Regionális Hőszolgáltató Kft mérlegbeszámolóját a 2014. gazdasági évről szavazásra bocsátotta.

Képviselő-testület a beszámolót 6 igen szavazattal – ellenszavazat és tartózkodás nélkül - egyhangúlag elfogadta, majd meghozta a következő határozatot:

**103/2015.(V.28) számú képviselő-testületi határozat:**

Vasvár Város Önkormányzata Képviselő-testülete a RÉGIÓHŐ Regionális Hőszolgáltató Kft mérlegbeszámolóját a 2014. gazdasági évről elfogadja a jegyzőkönyv 1. számú mellékletének megfelelő tartalommal.

Felelős: TÓTH BALÁZS polgármester

Határidő: azonnal

**II. napireni pont:**

**Beszámoló a RÉGIÓHŐ KFT Felügyelő Bizottságának tevékenységéről**

**Galambos István tanácsnok** elmondta, hogy a Pénzügyi, Városfejlesztési és Környezetvédelmi Bizottság Szabó Lászlónak, a RÉGIÓHŐ KFT Felügyelő Bizottsági tagjának beszámolóját elfogadásra ajánlja a képviselő-testületnek.

**Gergye Rezső képviselő**: A beszámoló értelmében Vasváron a lakossági kintlévőség 2014. december 31-én 20.693.933,-Ft volt, melyből peresített 9.437.663,-Ft. Megkérdezte, hogy ebből a kintlévőségből mekkora összeg behajtására van esély.

**Németh István ügyvezető igazgató** közölte, hogy rögzített menetrendje van a követeléskezelésnek és a hátralék behajtásnak. A hátralékosok két felszólítás után kapnak egy ügyvédi felszólítást, amely ha nem jár eredménnyel, akkor az ügy átkerül a követeléskezelő céghez. A követeléskezelő eljárása kétféle eredménnyel járhat. Vagy azt állapítja meg, hogy a hátralék nem behajtható, mivel nincs végrehajtható vagyon, jövedelem vagy azt állapítja meg, hogy ezekkel rendelkezik a hátralékos, akkor bíróságra kerül az ügy. A lakossági kintlévőség 2014-ben az előző évhez képest lényegesen csökkent. Bíznak abban, hogy tovább folytatódik ez a tendencia, ami függ a fizetőképességtől, fizetési moráltól.

**Tímár Gyuláné Vasvár, Dr. Tretter L.u.1/A. szám alatti lakos** megkérdezte, hogy a lakótömbökben az alsó és felső lakók jogosultak-e kedvezményre?

**Németh István ügyvezető igazgató** válaszolt: A jogszabályok szerint fogyasztó a társasház. A társasházban lakók (tulajdonosok vagy bérlők) a díjfizetők. A távhőszolgáltató a szolgáltatási fogyasztási szerződést a fogyasztóval, vagyis a társasházzal köti meg. Ebben a szerződésben meg van határozva, hogy a díjelosztás hogyan történik. A szolgáltató tehát a lakókkal csak, mint díjfizetőkkel áll jogviszonyban. Az összes többi kérdés (díjelosztás, műszaki dolgok) a társasház belső ügye. Ha a társasház úgy dönt, hogy ad kedvezményt az alsó vagy felső lakóknak, akkor azt a díjak szétosztásában érvényesíteni tudják. A társasházi közös képviselőnek a közgyűlés döntésével meg kell keresnie a Kft-t, hogy módosítsák a fennálló közszolgáltatási szerződést.

**Tóth Balázs polgármester** több kérdés, hozzászólás nem lévén szavazásra tette fel a RÉGIÓHŐ Kft Felügyelő Bizottságának tevékenységéről szóló beszámolót.

Képviselő-testület a beszámolóval 6 igen szavazattal – ellenszavazat és tartózkodás nélkül - egyhangúlag egyetértett, majd meghozta a következő határozatot:

**104/2015.(V.28) számú képviselő-testületi határozat:**

Vasvár Város Önkormányzata Képviselő-testülete Szabó László felügyelő bizottsági tag beszámolóját a RÉGIÓHŐ Regionális Hőszolgáltató Kft Felügyelő Bizottsága 2014. évi tevékenységéről a jegyzőkönyv 2. számú mellékletének megfelelő tartalommal elfogadja.

Felelős: TÓTH BALÁZS polgármester

Határidő: azonnal

**III. napirendi pont:**

**VASI TRIÁSZ KFT 2014. évi mérlegbeszámolója**

**Németh István a VASI TRIÁSZ KFT ügyvezető igazgatója** elmondta, hogy a VASI TRIÁSZ Kft 2014. évi negatív eredményének (-564 eFt) egyértelmű oka az, hogy az árbevétel kötött, a termálvíz hatósági áras termék. 2011-ben mondta ki az Energia Hivatal, hogy szerződés vagy önkormányzati határozat alapján a távhőszolgáltatásban vagy távhő termelőknél érvényben lévő ár hatósági árként funkcionál. Négy évvel ezelőtt ez az ár 2600,-Ft volt, és azóta is annyi. Ezen az áron kell a VASI TRIÁSZ Kft-nek számlázni a termálvizet a távhőszolgáltató felé. Megemlítette, hogy a rögzített bevételi struktúrával szemben jelentkezett tavaly egy nem várt kiadás is, ami ha nincs, pozitív eredménnyel zár a Kft. A geotermikus projekthez egy hiánypótlás előírta a meglévő termálkút, ami visszasajtoló kút lesz, vizsgálatát. Ez több mint 1,3 mFt plusz kiadást eredményezett.

**Galambos István tanácsnok** elmondta, hogy a Pénzügyi, Városfejlesztési és Környezetvédelmi Bizottság a VASI TRIÁSZ Kft 2014. évi mérlegbeszámolóját elfogadásra ajánlja a képviselő-testületnek.

**Tóth Balázs polgármester** több kérdés, hozzászólás nem lévén szavazásra tette fel a VASI TRIÁSZ Kft 2014. évi mérlegbeszámolóját.

Képviselő-testület a mérlegbeszámolóval 6 igen szavazattal – ellenszavazat és tartózkodás nélkül - egyhangúlag egyetértett, majd meghozta a következő határozatot:

**105/2015.(V.28) számú képviselő-testületi határozat:**

Vasvár Város Önkormányzata Képviselő-testülete a Vasi Triász Thermálvíz Hasznosító és Szolgáltató Kft 2014. évi mérlegbeszámolóját a jegyzőkönyv 3. számú mellékletének megfelelő tartalommal elfogadja.

Felelős: TÓTH BALÁZS polgármester

Határidő: azonnal

**IV. napirendi pont:**

**Beszámoló VASI TRIÁSZ KFT Felügyelő Bizottságának tevékenységéről**

**Galambos István tanácsnok** elmondta, hogy a Pénzügyi, Városfejlesztési és Környezetvédelmi Bizottság Varga Zoltánnak, a VASI TRIÁSZ KFT Felügyelő Bizottság tagjának beszámolóját elfogadásra ajánlja a képviselő-testületnek.

**Tóth Balázs polgármester** kérdés, hozzászólás nem lévén szavazásra tette fel a VASI TRIÁSZ Kft Felügyelő Bizottságának tevékenységéről szóló beszámolót.

Képviselő-testület a beszámolóval 6 igen szavazattal – ellenszavazat és tartózkodás nélkül - egyhangúlag egyetértett, majd meghozta a következő határozatot:

**106/2015.(V.28) számú képviselő-testületi határozat:**

Vasvár Város Önkormányzata Képviselő-testülete Varga Zoltán felügyelő bizottsági tag beszámolóját a Vasi Triász Thermálvíz Hasznosító és Szolgáltató Kft Felügyelő Bizottsága 2014. évi tevékenységéről a jegyzőkönyv 4. számú mellékletének megfelelő tartalommal elfogadja.

Felelős: TÓTH BALÁZS polgármester

Határidő: azonnal

**V. napirendi pont:**

**2014. évi belső ellenőri jelentés**

**Dr. Ódor Ildikó jegyző** rámutatott: A belső ellenőrt önkormányzatunk megbízási szerződéssel alkalmazza. Minden év november hónapban határozza meg a képviselő-testület számára azokat a belső ellenőrzési szempontokat, amelyeket teljesítenie kell. A zárszámadással egybekötve neki erről jelentést kell tennie. Jelentését elkészítette, melyben kirívó, súlyos szabálytalanságokat nem állapított meg.

**Galambos István tanácsnok** elmondta, a Pénzügyi, Városfejlesztési és Környezetvédelmi Bizottság a beszámolót elfogadásra ajánlja a képviselő-testületnek.

**Tóth Balázs polgármester** kérdés, hozzászólás nem lévén szavazásra tette fel a 2014. évi belső ellenőri jelentést.

Képviselő-testület a 2014. évi belső ellenőri jelentéssel 6 igen szavazattal – ellenszavazat és tartózkodás nélkül - egyhangúlag egyetértett, majd meghozta a következő határozatot:

**107/2015.(V.28) számú képviselő-testületi határozat:**

Vasvár Város Önkormányzata Képviselő-testülete a 2014. évi belső ellenőri jelentést a jegyzőkönyv 5. számú mellékletének megfelelő tartalommal elfogadja.

Felelős: TÓTH BALÁZS polgármester

Határidő: azonnal

**VI. napirendi pont:**

**Vasvár Város Önkormányzata Képviselő-testületének ../2015.(…) rendelet-tervezete az önkormányzat 2014. évi zárszámadásáról**

**Galambos István tanácsnok** elmondta, a Pénzügyi, Városfejlesztési és Környezetvédelmi Bizottság ülésén megállapítást nyert, hogy a gazdálkodás tavaly stabil volt. A rendelet-tervezetet elfogadásra ajánlják a képviselő-testületnek.

**Tóth Balázs polgármester** kérdés, hozzászólás nem lévén szavazásra tette fel a rendelet-tervezetet.

Képviselő-testület a rendelet-tervezettel 6 igen szavazattal – ellenszavazat és tartózkodás nélkül - egyhangúlag egyetértett, majd megalkotta a következő rendeletet:

**VASVÁR VÁROS ÖNKORMÁNYZATA**

**KÉPVISELŐ-TESTÜLETÉNEK**

**7/2015.(V.29.) önkormányzati rendelete**

**az önkormányzat 2014. évi költségvetési zárszámadásáról**

Az elfogadott rendelet a jegyzőkönyvhöz csatolva.

**VII. napirendi pont:**

**Vasvár Város Önkormányzata Képviselő-testületének ../2015.(…) önkormányzati rendelet-tervezete a szociális és gyermekvédelmi ellátásokról**

**Dr. Ódor Ildikó jegyző** szóbeli kiegészítésében rámutatott: Ez év február hónapban módosította a képviselő-testület az önkormányzat szociális rendeletét, amely március 1-jével hatályba lépett. A módosítás lényeges eleme, hogy az önkormányzati segélyezés helyébe a települési támogatás lépett. A rendelet első része az V. fejezetig változatlan formában tartalmazza azt a rendelet szöveget, amit februárban a képviselő-testület elfogadott. Februárban azért nem tudta a képviselő-testület egységes szerkezetben elfogadni a szociális rendeletet, holott készen volt, mivel önkormányzatunk társulásban működik. A társulás 23 településre terjed ki és a társulásban ellátott hatáskörök vonatkozásában (házi segítségnyújtás, családsegítés, idősek nappali ellátása) a székhely település, Vasvár van felhatalmazva arra, hogy rendeletet alkosson. A jogalkotásról szóló törvény pedig előírja, hogy az érintett települések önkormányzatainak hozzájárulása is kell ehhez. Az írásos hozzájárulás mind a 22 településről megérkezett.

Az V. fejezettől kezdődően a „személyes gondoskodást nyújtó szociális ellátások” rész nem teljesen új szabályozás. A régi szövegen apróbb változtatások történtek. Például a megszűnés eseteit pontosítottuk, illetve az ellátás igénybevételének módját, lehetőségeit. Még egy érdemi változás van. A jelenleg hatályos gyermekvédelmi rendelet ezen rendelet-tervezet elfogadásával hatályát veszíti és beépítésre kerül ebbe a rendeletbe. Ezt a rendeletet önálló formában nem érdemes már fenntartani, mivel csak 2-3 szövegrészt tartalmazna, ugyanis a törvényi szabályozást átvenni nem lehet.

**Gergye Rezső bizottsági elnökhelyettes** elmondta, hogy a Humán Erőforrás Bizottság a rendelet-tervezettel egyetértett, azt elfogadásra ajánlja a képviselő-testületnek.

**Tóth Balázs polgármester** kérdés, hozzászólás nem lévén szavazásra tette fel a rendelet-tervezetet.

Képviselő-testület a rendelet-tervezettel 6 igen szavazattal – ellenszavazat és tartózkodás nélkül - egyhangúlag egyetértett, majd megalkotta a következő rendeletet:

**VASVÁR VÁROS ÖNKORMÁNYZATA**

**KÉPVISELŐ-TESTÜLETÉNEK**

**8/2015.(V.29.) önkormányzati rendelete**

**a szociális és gyermekvédelmi ellátásokról**

Az elfogadott rendelet a jegyzőkönyvhöz csatolva.

**VIII. napirendi pont:**

**Beszámoló a Gyermekjóléti Szolgálat 2014. évi tevékenységéről**

**Borbás Imréné a Vasvári Szociális és Gyermekjóléti Szolgálat vezetője** szóbeli kiegészítésében kiemelte: Két fő probléma van a gyermekek körében jelenleg, a drog és az iskolakerülés.

**Tóth Balázs polgármester** az iránt érdeklődött, hogy a védelembe vett gyermekek száma hogyan alakul.

**Sipos-Tompa Orsolya családgondozó** elmondta, hogy éves szinten nem jelentős a változás, 1-2 fő eltérés van a számokban.

**Gergye Rezső bizottsági elnökhelyettes** elmondta, hogy a Humán Erőforrás Bizottság elfogadásra ajánlja a képviselő-testületnek a beszámolót. A bizottság megállapította, hogy a droghasználat ellen sokat nem tudnak tenni, de segíti talán a megoldást, jobban odafigyelnek az emberek, ha minél többen tudnak erről a problémáról.

**Tóth Balázs polgármester** megkérdezte, hogy milyen korosztályt érint a droghasználat.

**Sipos-Tompa Orsolya családgondozó** elmondta, hogy már a 12-13 éves gyermekeknél jelentkezik ez a probléma. Jelenleg egy olyan szert használnak, ami nem szerepel a rendőrség tiltólistáján, gyógynövény készítményként kínálják az interneten, nem minősül drognak, de ugyanolyan tüneteket produkál.

**Unger József bizottsági tag** emlékeztetett: A rendőrség februári beszámolójakor is elhangzott, azokkal a drogfogyasztókkal, akik a tiltólistán nem szereplő szereket használják, azokkal szemben nem tudnak eljárni.

**Tóth Balázs polgármester** több kérdés, hozzászólás nem lévén szavazásra tette fel a Gyermekjóléti Szolgálat 2014. évi tevékenységéről szóló beszámolót.

Képviselő-testület a beszámolóval 6 igen szavazattal – ellenszavazat és tartózkodás nélkül - egyhangúlag egyetértett, majd meghozta a következő határozatot:

**108/2015.(V.28) számú képviselő-testületi határozat:**

Vasvár Város Önkormányzata Képviselő-testülete a Vasvári Szociális és Gyermekjóléti Központ Gyermekjóléti Szolgálatának 2014. évi tevékenységéről szóló beszámolót a jegyzőkönyv 6. számú mellékletének megfelelő tartalommal elfogadja.

Felelős: TÓTH BALÁZS polgármester

Határidő: azonnal

**IX. napirendi pont:**

**FOLYÓ ÜGYEK:**

**1./ Előterjesztés Vasvár Város Önkormányzata fenntartásában lévő Vasvári Ficánkoló Óvodában indítható csoportlétszámokról a 2015/2016-os nevelési évben, továbbá a Hétszínvirág csoport létszámával kapcsolatos kérelemről**

**Tóth Balázs polgármester** javasolta a képviselő-testületnek, az előterjesztésben szereplő határozati javaslatot fogadja el. A határozati javaslat 1./ pontja 6 óvodai csoport indításának engedélyezéséről szól a 2015/2016-os nevelési évre vonatkozóan a Vasvári Ficánkoló Óvodában. A határozati javaslat 2./ pontja a Vasvári Ficánkoló Óvoda Hétszínvirág csoportjában a maximum csoportlétszám legfeljebb 20 %-kal történő átlépésének engedélyezését tartalmazza szintén a 2015/2016-os nevelési évre vonatkozóan.

**Szatmári Helga intézményvezető** hozzászólásában kifejtette: Hosszú évek során ez a 3. olyan csoport az óvodában, ahova a szülők érzelmi kötődésre hivatkozva magasabb számban szeretnék gyermeküket beíratni a többi csoportnál. Az óvodapedagógusokkal történt előzetes egyeztetés alapján kérte a képviselő-testülettől támogassa, hogy az óvoda Hétszínvirág csoportjában a maximális csoportlétszámot (25 fő) legfeljebb 20 %-kal átléphessék.

**Gergye Rezső bizottsági elnökhelyettes** a Humán Erőforrás Bizottság nevében elfogadásra ajánlotta a képviselő-testületnek a határozati javaslatot.

**Tóth Balázs polgármester** több kérdés, hozzászólás nem lévén szavazásra tette fel az előterjesztésben található határozati javaslatot.

Képviselő-testület a határozati javaslattal 6 igen szavazattal – ellenszavazat és tartózkodás nélkül - egyhangúlag elfogadta, majd meghozta a következő határozatot:

**109/2015.(V.28) számú képviselő-testületi határozat:**

1./ Vasvár Város Önkormányzata Képviselő-testülete „A nemzeti köznevelésről” szóló 2011. évi CXC. törvény 83. § (2) bekezdés d) pontjában biztosított jogkörében eljárva a **Vasvári Ficánkoló Óvodában** a 2015/2016-os nevelési évben **6 óvodai csoport** indítását engedélyezi.

2./ Vasvár Város Önkormányzata Képviselő-testülete „A nemzeti köznevelésről” szóló 2011. évi CXC. törvény 25. § (7) bekezdésében biztosított jogkörében eljárva engedélyezi a Vasvári Ficánkoló Óvoda Hétszínvirág csoportjában a **maximális csoportlétszám legfeljebb 20 %-kal történő átlépését** a 2015/2016-os nevelési évben.

**Felelős:** SZATMÁRI HELGA óvodavezető

**Határidő:** 2015. szeptember 1.

**2./ Előterjesztés a ZOLA-KER Bt bérleti szerződés meghosszabbításához**

**Tóth Balázs polgármester** javasolta a képviselő-testületnek, hogy újabb 5 évre hosszabbítsa meg a Bt bérleti szerződését. Hangsúlyozta, nincs olyan ok, ami ezt ne indokolná. Kérdés, hozzászólás nem lévén szavazásra tette fel az előterjesztésben található határozati javaslatot, kiegészítve az 5 évvel és a 138.900,-Ft+ÁFA/hó induló bérleti díjjal.

**Galambos István tanácsnok** elmondta, a Pénzügyi, Városfejlesztési és Környezetvédelmi Bizottság polgármester úr által ismertetett kiegészítéssel javasolja elfogadni a határozati javaslatot.

**Tóth Balázs polgármester** kérdés, hozzászólás nem lévén szavazásra tette fel a kiegészített határozati javaslatot.

Képviselő-testület a kiegészített határozati javaslattal 6 igen szavazattal – ellenszavazat és tartózkodás nélkül - egyhangúlag egyetértett, majd meghozta a következő határozatot:

**110/2015.(V.28) számú képviselő-testületi határozat:**

Vasvár Város Önkormányzata Képviselő-testülete „A lakások és helyiségek bérletére vonatkozó egyes szabályokról” szóló 7/2012.(IV.01.) önkormányzati rendelet 28. §-át figyelembe véve a ZOLA-KER Bt kérelmére (képviseli: Gangelné Fülöp Erzsébet) a 2005. május 31-én kötött bérleti szerződést meghosszabbítja határozott időre, 2015. június 1-től 5 év időszakra, vendéglátóipari büfé céljára.

Az induló bérleti díj: 138.900,-Ft+ÁFA/hó.

A szerződés többi pontja érvényben marad.

A meghosszabbított bérleti jog miatt a bérleti szerződést módosítani kell. Egyben megbízza Tóth Balázs polgármestert, hogy a büfé bérleti szerződésének a fentiek szerinti módosítására vonatkozó szerződésmódosítást kösse meg, ami a bérleti alapszerződéssel együtt érvényes, annak elválaszthatatlan részét képezi.

Felelős: Tóth Balázs polgármester

Határidő: szerződés módosítására 2015. június 1.

**3./ Előterjesztés a Vasvár, Alkotmány u. 15. szám alatti épület tetőjavítására**

**Galambos István tanácsnok:** A Pénzügyi, Városfejlesztési és Környezetvédelmi Bizottság fontosnak tartotta az állagmegóvást az önkormányzati ingatlanokon, ezért támogatta a határozati javaslatot.

**Tóth Balázs polgármester** kérdés, hozzászólás nem lévén szavazásra tette fel az előterjesztésben található határozati javaslatot.

Képviselő-testület a határozati javaslattal 6 igen szavazattal – ellenszavazat és tartózkodás nélkül - egyhangúlag egyetértett, majd meghozta a következő határozatot:

**111/2015.(V.28) számú képviselő-testületi határozat:**

Vasvár Város Önkormányzata Képviselő-testülete a Vasvár, Alkotmány u. 15. szám alatti társasház tetőjavítási munkáinak elvégzését támogatja, ahhoz szükséges (a társasház elkülönített számláján található 1 700 000.-Ft összegen felüli) összeget biztosítja 8071/10000-ed összes tulajdoni hányadának megfelelő arányban, maximum 1 474 581.-Ft összegben, ha a társasházi közgyűlésen a másik tulajdonos is vállalja a rá eső költséget.

Vasvár Város Önkormányzata Képviselő-testülete felhatalmazza Tóth Balázs polgármestert, hogy a Vasvár, Alkotmány u. 15. alatti társasház közgyűlésén a fenti feltételekkel képviselje az önkormányzati tulajdont.

Vasvár Város Önkormányzata Képviselő-testülete az épület felújítási munkáihoz szükséges 1 474 581.-Ft-ot a 2015. évi önkormányzati költségvetési rendelete fejlesztési tartaléka terhére biztosítja.

**Felelős:** Tóth Balázs polgármester

**Határidő**: 2015. június 20.

**4./ Beszámoló a Vasi Hegyhát Önkormányzati Társulás 2014. évi szakmai és pénzügyi tevékenységéről**

**Dr. Ódor Ildikó jegyző** szóbeli kiegészítésében rámutatott: „Magyarország helyi önkormányzatairól” szóló 2011. évi CLXXXIX. törvény, illetve az ennek nyomán megalkotott társulási megállapodás előírja, hogy az elmúlt év tevékenységéről évente szakmai-pénzügyi beszámoló keretében a társulás minden önkormányzati képviselő-testületét tájékoztatni kell. Ez a beszámolót elkészült, melyben érintve lettek a társulás által ellátott hatáskörök, ezek ellátási módja. Az orvosi ügyelet az elmúlt időszakban kétszer is közbeszerzésre lett kiírva. A jelenlegi ciklusra is a Vas–Oxy Kft látja el ezt a feladatot. A tavaly január 1-től hatályos közbeszerzés alapján 116,-Ft/fő lakosságarányosan az önkormányzatok hozzájárulása, az ügyelet ugyanis OEP finanszírozásból működik, ami nem fedezi a kiadásokat. Az újonnan indult közbeszerzésen, ami az idei évet érinti, április 1-től a 116,-Ft/fő hozzájárulás megmaradt. Minden év elején, amikor a költségvetést elfogadja a társulás, arra törekszünk, hogy megnézzük, hogyan alakulnak egyes feladat- és hatáskörök vonatkozásában a pénzügyi mutatók, a kapott állami normatíva, és pótbefizetéseket írunk elő. A legnagyobb veszteség a házi segítségnyújtás területén keletkezik. Ez a legnagyobb létszámú munkaerőt igényli és a legrászorultabb emberek ellátását biztosítja. Ehhez jelentős az önkormányzatok hozzájárulása, amit a költségvetés elfogadásakor külön határozatban minden önkormányzatnak előírnak. A pénzügyi helyzete a társulásnak az elmúlt évben jól alakult. A Kneipp beruházást sikerült befejezni. A Vasvár által átadott hitelt év végéig a társulás kifizette, illetve beszámítással érvényesítettük. A Társulás fejlesztési mérlege nem tartalmaz olyan feladatot, amit meg kíván valósítani. Elsődleges szempont a működés. Vasvár 1/3 rész lakosság aránnyal szerepel a társulásban, így a pótbefizetések is 1/3 arányban terhelik. A szociális alapellátások köréből a szociális étkeztetést csak Vasvár közigazgatási területén, míg a házi segítségnyújtást, a családsegítést és az idősek nappali ellátását a társulásban részt vevő önkormányzatok teljes közigazgatási területére kiterjedő illetékességgel ellátja a társulás által működtetett intézmény, a Vasvári Szociális és Gyermekjóléti Szolgálat. Hozzászólása zárásaként elmondta, hogy a költségvetést az idei évre is elfogadta a társulás, és a pótbefizetések előírásával valószínű, hogy ez az év is sikeresen fog zárulni.

**Galambos István tanácsnok** elmondta, hogy a Pénzügyi, Városfejlesztési és Környezetvédelmi Bizottság elfogadásra ajánlja a képviselő-testületnek a beszámolót.

**Tóth Balázs polgármester** kérdés, hozzászólás nem lévén szavazásra tette fel a Vasi Hegyhát Önkormányzati Társulás 2014. évi szakmai és pénzügyi tevékenységéről szóló beszámolót.

Képviselő-testület a beszámolóval 6 igen szavazattal – ellenszavazat és tartózkodás nélkül - egyhangúlag egyetértett, majd meghozta a következő határozatot:

**112/2015.(V.28) számú képviselő-testületi határozat:**

Vasvár Város Önkormányzata Képviselő-testülete a Vasi Hegyhát Önkormányzati Társulás 2014. évi szakmai és pénzügyi tevékenységéről szóló beszámolót a jegyzőkönyv 7. számú mellékletének megfelelő tartalommal elfogadja.

**Felelős:** Tóth Balázs polgármester

**Határidő**: azonnal

**5./ Előterjesztés a Vasvár ivóvíz-ellátási közmű rendszer 2015. évi vagyonértékeléséről**

**Tóth Balázs polgármester** kiemelte, törvényi kötelezettség a felértékelés. Alsóújlak település is vállalja a rá eső részt.

**Galambos István tanácsnok:** A Pénzügyi, Városfejlesztési és Környezetvédelmi Bizottság támogatta az előterjesztésben található határozati javaslatot.

**Tóth Balázs polgármester** kérdés, hozzászólás nem lévén szavazásra tette fel a határozati javaslatot.

Képviselő-testület a határozati javaslattal 6 igen szavazattal – ellenszavazat és tartózkodás nélkül - egyhangúlag egyetértett, majd meghozta a következő határozatot:

**113/2015.(V.28) számú képviselő-testületi határozat:**

Vasvár Város Önkormányzata Képviselő-testülete a MAREKING Kft-vel készítteti el **V023 Vasvár ivóvíz-ellátási rendszer** (Vasvár, Alsóújlak), **a víziközmű-szolgáltatásról szóló 2011. évi CCIX. törvény (továbbiakban: Vksztv.) 78. § (1)** bekezdése szerinti vagyonértékelését. A szerződés megkötésére a 620.000,- Ft+27% áfa /a tulajdoni arányok alapján a következőképpen megosztott - Vasvár (89%)  551.800,- Ft+áfa; Alsóújlak (11%) 68.200,-Ft+áfa szerint/ vállalási díj rögzítésével kerül sor, mely a tulajdoni arányban terheli az önkormányzatunkat. A MAREKING Kft (ügyvezetője Szabó László) vállalási díja tartalmazza a **V023 Vasvár ivóvíz-ellátási rendszer** Vksztv. szerinti vagyonértékelése mellett a VASIVÍZ Zrt által elvárt Független Könyvvizsgálói Jelentés és a Pótlási Terv elkészítésének díját is. A Képviselő-testület megbízza a szerződés megkötésére Tóth Balázs Polgármester Urat.

**Felelős:** Tóth Balázs polgármester

**Határidő:** 2015.szeptember 30.

**6./ Előterjesztés köznevelési intézmények működtetésével kapcsolatos nyilatkozattételhez**

**Tóth Balázs polgármester** megerősítette az előterjesztésben leírtakat.

**Gergye Rezső bizottsági elnökhelyettes** a Humán Erőforrás Bizottság nevében elfogadásra ajánlotta a képviselő-testületnek a határozati javaslatot.

**Galambos István tanácsnok** elmondta, a Pénzügyi, Városfejlesztési és Környezetvédelmi Bizottság szintén támogatta a határozati javaslatot, azt elfogadásra ajánlja.

**Tóth Balázs polgármester** kérdés, hozzászólás nem lévén szavazásra tette fel az előterjesztésben található határozati javaslatot.

Képviselő-testület a határozati javaslattal 6 igen szavazattal – ellenszavazat és tartózkodás nélkül - egyhangúlag egyetértett, majd meghozta a következő határozatot:

**114/2015.(V.28) számú képviselő-testületi határozat:**

Vasvár Város Önkormányzata Képviselő-testülete – figyelemmel „A nemzeti köznevelésről” szóló 2011. évi CXC. törvény 76. § (4) bekezdésére – nyilatkozik arról, hogy 2015. szeptember 1-től nem tudja vállalni Vasvár Város Önkormányzata tulajdonában lévő épületben működő, jelenleg az állami intézményfenntartó központ fenntartásában lévő Vasvári Kardos László Általános Iskola (9800. Vasvár, József A. u. 23-25.) és a Vasvári Zenei Alapfokú Művészeti Iskola (9800. Vasvár, Kossuth L. u. 1.) működtetési feladatait, és kérelmezi a kötelező működtetési kötelezettség alóli felmentését.

Nevezett intézmények 2013. január 1-től már átadásra kerültek állami fenntartásba és a kötelező működtetés alól az önkormányzat felmentést kapott. Vasvár Város Önkormányzata a leghátrányosabb helyzetű járási központok egyike, így továbbra sem tudja fenntartani a fenti köznevelési intézményeket.

Továbbá kinyilvánítja azon szándékát, hogy a Vasvári Béri Balogh Ádám Szakközépiskolát és Szakiskolát (székhelye: 9800. Vasvár, Járdányi u. 13.), mint szakképző intézményt nem kívánja és nem is tudja anyagiak hiányában működtetni. Ez az intézmény korábban a Vas Megyei Önkormányzat fenntartásában működött, onnan került a Vas Megyei KLIK-hez.

Felelős: TÓTH BALÁZS polgármester

Határidő: azonnal

**7./ Előterjesztés a Vasvár, Szentmihályfalvi u. 8. I/3. szám alatti önkormányzati lakás költségalapon történő bérbeadására**

**Gergye Rezső bizottsági elnökhelyettes** közölte, a Humán Erőforrás Bizottság az első számú lakásigénylőnek, a TECHNO-PLUSSZ KFT-nek javasolja bérbe adni a lakást 5 év időtartamra.

**Tóth Balázs polgármester** kérdés, hozzászólás nem lévén szavazásra tette fel a bizottság javaslatát.

Képviselő-testület a bizottság javaslatával 6 igen szavazattal – ellenszavazat és tartózkodás nélkül - egyhangúlag egyetértett, majd meghozta a következő határozatot:

**115/2015.(V.28) számú képviselő-testületi határozat:**

Vasvár Város Önkormányzata Képviselő-testület a lakások és helyiségek bérletére vonatkozó egyes szabályokról szóló 7/2012.(IV.01.) önkormányzati rendelet 8. §-ának rendelkezései alapján a Vasvár, Szentmihályfalvi u. 8. I/3. szám alatti, 1210/8/A/22 hrsz-ú, 1+2 félszoba, összkomfortos, 55 m2 alapterületű, önkormányzati tulajdonban lévő – nem pályázati támogatással épült - költségalapú bérlakást a

**TECHNO-PLUSSZ KFT**

**(7030. Paks, Öreghegy u. 21.) részére**

 határozott időre, 5 évre bérbe adja.

A lakás jelenlegi bérleti díja: 455,-Ft/m2/hó ( **25.025,-Ft/hó** ). A bérleti szerződés megkötésekor fizetendő óvadék összege: **100.100,-Ft.** Az előzőekben hivatkozott önkormányzati rendelet 24. § (4) bek. értelmében a lakbérek mértékét a képviselő-testület évente felülvizsgálja és megváltoztathatja.

A bérbeadó megkeresi polgármestert, hogy nevezett személlyel a bérleti szerződést 15 napon belül kösse meg.

Felelős: Tóth Balázs polgármester

Határidő: 2015. június 1.

**8./ Előterjesztés a Vasvár, Szentmihályfalvi u. 2. szám alatti, egészségügyi tevékenység folytatására szolgáló, nem lakás célú helyiség bérleti szerződésének meghosszabbítására**

**Galambos István tanácsnok** elmondta, a Pénzügyi, Városfejlesztési és Környezetvédelmi Bizottság 3 hónapra javasolja meghosszabbítani Papp Andrea bérleti szerződését, mivel nem látni, mi lesz az épület sorsa.

**Tóth Balázs polgármester** kérdés, hozzászólás nem lévén szavazásra tette fel a bizottság javaslatát.

Képviselő-testület a bizottsági javaslattal 6 igen szavazattal – ellenszavazat és tartózkodás nélkül - egyhangúlag egyetértett, majd meghozta a következő határozatot:

**116/2015.(V.28) számú képviselő-testületi határozat:**

Vasvár Város Önkormányzata Képviselő-testülete „A lakások és helyiségek bérletére vonatkozó egyes szabályokról” szóló 7/2012.(IV.01.) önkormányzati rendelet 28.§-a alapján a Vasvár, Szentmihályfalvi u. 2. I. emeleten lévő, önkormányzati tulajdonú, 20 m2 alapterületű, nem lakás célú, egészségügyi célra fenntartott helyiség bérlőjével, Papp Andrea Vasvár, Petőfi S. u. 8. II./8. szám alatti lakossal, a bérleti díj változatlanul hagyása mellett a bérleti szerződést 2015. augusztus 31-ig meghosszabbítja, a jelenleg érvényben lévő bérleti szerződésben foglalt egyéb feltételek, valamint a hatályos jogszabályok szerint.

 Felhatalmazza a polgármestert, hogy a bérleti szerződésmódosítást kösse meg.

Vasvár Város Önkormányzata Képviselő-testülete Papp Andrea Vasvár, Alkotmány u. 8. szám alatti, vasvári 380/A/12 hrsz-ú, 20,5 m2 alapterületű helyiség bérbevételére vonatkozó kérelmére a szakrendelések Egészségházba történő átköltözését követően visszatér.

Felelős: Tóth Balázs polgármester

Határidő: szerződésmódosításra 2015. június 1.

**9./ Előterjesztés Nagy Vilmos Vasvár, Szentmihályfalvi u. 6. IV/2. szám alatti lakos bérbeszámítási kérelmére**

**Tóth Balázs polgármester** kiemelte: Határozatlan idejű szociális bérlakásról van szó. A bérlő jelentős felújítást hajtott végre a lakáson, ami szép állapotban van. Megítélése szerint méltányolni kellene bérbeszámítási kérelmét.

**Gergye Rezső bizottsági elnökhelyettes** közölte, a Humán Erőforrás Bizottság a határozati javaslat „B” változatát támogatta azzal a kiegészítéssel, hogy a bérbeszámítás engedélyezése 2015.június 1-től 4 hónap időtartamra történjen, bruttó 59.996,- Ft összegben.

**Tóth Balázs polgármester** kérdés, hozzászólás nem lévén szavazásra tette fel a bizottság javaslatát.

Képviselő-testület a bizottsági javaslattal 6 igen szavazattal – ellenszavazat és tartózkodás nélkül - egyhangúlag egyetértett, majd meghozta a következő határozatot:

**117/2015.(V.28) számú képviselő-testületi határozat:**

Vasvár Város Önkormányzata Képviselő-testülete Nagy Vilmos Vasvár, Szentmihályfalvi u. 6. IV/2. szám alatti lakos, bérlő által a lakásban elvégzett munkálatok miatt a lakás tisztasági meszelésétől eltekint. A bérlő részére bérbeszámítást engedélyez 2015. június 1-től. A megítélt bérbeszámítás összege bruttó: 59.996 ,- Ft.

A képviselő-testület felhatalmazza a polgármestert, hogy nevezett személlyel e határozatban foglaltak szerint a bérbeszámítási megállapodást 15 napon belül kösse meg.

Felelős: Tóth Balázs polgármester

Határidő: 2015. június 1.

**10./ Előterjesztés Sárközi Károly Vasvár, Alkotmány u. 9. fsz. 2. szám alatti lakos lakásbérleti szerződésének meghosszabbítására**

Figyelemmel a személyiségi jogok védelmére, zárt ülés keretében tárgyalva, külön jegyzőkönyvben rögzítve.

**11./ Előterjesztés Szabó Norbert Vasvár, Németh A.u.4.fsz.1. szám alatti lakos lakásbérleti szerződésének meghosszabbítására**

Figyelemmel a személyiségi jogok védelmére, zárt ülés keretében tárgyalva, külön jegyzőkönyvben rögzítve.

**12./ Előterjesztés Boros Gáborné Vasvár, Németh A.u.2. fsz. 5. szám alatti lakos lakásbérleti szerződésének meghosszabbítására**

Figyelemmel a személyiségi jogok védelmére, zárt ülés keretében tárgyalva, külön jegyzőkönyvben rögzítve.

**13./ Előterjesztés a 2015. évi közbeszerzési terv módosítására**

**Tóth Balázs polgármester** kérdés, hozzászólás nem lévén szavazásra tette fel az előterjesztésben található határozati javaslatot.

Képviselő-testület a határozati javaslattal 6 igen szavazattal – ellenszavazat és tartózkodás nélkül - egyhangúlag egyetértett, majd meghozta a következő határozatot:

**121/2015.(V.28) számú képviselő-testületi határozat:**

Vasvár Város Önkormányzata Képviselő - testülete „A közbeszerzésekről” szóló 2011. évi CVIII. törvény 33.§-ának (3) bek. alapján a 2015. március 26-án tartott ülésén 37/2015. (III.26.) számú határozattal elfogadott 2015. évi közbeszerzési tervét az alábbira módosítja:

Vasvár Város Önkormányzata 2015. évi módosított közbeszerzési terve:

|  |  |  |
| --- | --- | --- |
| A közbeszerzés tárgya | Tervezett eljárástípus | Eljárás tervezett megindítása |
| **1.)**„Vasvár Városban csapadékvíz elvezetés vízjogi létesítési engedélyezési terv készítése ”**2.) „**József Attila utca Petőfi S. és Csokonai V.M. utca közti szakaszának burkolat felújítási munkái” kivitelezőjének kiválasztása | nemzeti Kbt. 122/A.§.(1)nemzeti Kbt. 122/A.§.(1) | 2015. február2015. június |

**A közbeszerzési eljárás lefolytatásának indoka:**

A közbeszerzési terv elfogadását követően nyílt lehetőség arra, hogy a 2014. évi útfelújításokból kimaradt József Attila utca Petőfi S. és Csokonai V.M. utca közti szakaszának burkolat felújítása megvalósuljon. A tervezett építési munka az elfogadott közbeszerzési tervbe nem került felvételre, annak bizonytalan megvalósítása miatt.

A kivitelező kiválasztása a „Közbeszerzésekről” szóló 2011. évi CVIII. törvény (továbbiakban: Kbt.) hatálya alá tartozik, mivel az építési munka becsült nettó értéke a „Magyarország 2015. évi központi költségvetéséről” szóló 2014. évi C. törvényben 2015.január 1. napjától 2015. december 31. napjáig rögzített építési beruházási közbeszerzési értékhatárt, vagyis a nettó 15.000.000.-Ft-ot meghaladja.

**Felelős:** Dr. Ódor Ildikó Jegyző

**Határidő:** azonnal

**14./ Előterjesztés „József Attila utcai útburkolat felújítása Vasváron” kivitelezőjének kiválasztására irányuló közbeszerzési eljárás megindítására**

**Tóth Balázs polgármester** kérdés, hozzászólás nem lévén szavazásra tette fel az előterjesztésben található határozati javaslatot.

Képviselő-testület a határozati javaslattal 6 igen szavazattal – ellenszavazat és tartózkodás nélkül - egyhangúlag egyetértett, majd meghozta a következő határozatot:

**122/2015.(V.28) számú képviselő-testületi határozat:**

Vasvár Város Önkormányzata Képviselő-testülete a „József Attila utcai útburkolat felújítása Vasváron” kivitelezőjének kiválasztása tárgyában a Kbt. 122/A. § (1) bekezdés alapján hirdetmény közzététele nélküli eljárást indít. A kiküldésre kerülő eljárást megindító felhívást és dokumentációt jóváhagyja.

A képviselő-testület által jóváhagyott közbeszerzési eljárást megindító ajánlattételi felhívás és dokumentáció a jegyzőkönyv 8. számú mellékletét képezi.

Az eljárás becsült értékét 18.169.450,- millió Ft-ban határozza meg.

Ajánlattételre az alábbi gazdasági társaságokat hívja meg:

1.) **Varga és Varga Építőipari Kft.**

 **székhely:** 9800 Vasvár, Petőfi S.u.25.

 **képviseli:** Varga István ügyvezető

 **e-mail:** info@vargaut.hu

 **telefonszám:** 94/573-157

2.) **Németh Térburkoló, Útépítő és Építőipari Kft.**

 **székhely:** 9800 Vasvár, Alkotmány u. 60.

 **képviseli:** Németh Lajos ügyvezető

 **e-mail:** lajos@nemethutepito.hu

 **telefonszám:** 94/573-244

**3. DELTA-KER Kft.**

 **székhely:** 9800 Vasvár, Bendefy L. u. 17.

 **képviseli:** Giczi Szabolcs ügyvezető

 **e-mail:** info@deltaker.t-online.hu

 **telefonszám:** 06.30-333-1841

 **Határidő:** ajánlattételi felhívás megküldésére: 2015. 06. 12.

 **Felelős:** Dr. Ódor Ildikó jegyző, bíráló bizottság elnöke

**Válaszadás korábban elhangzott interpellációkra:**

1./ **Unger József képviselő** a 2015. április 23-i képviselő-testületi ülésen interpellált. Jelezte, hogy a buszállomás épülete mögött, az Idősek Otthona előtt, valamint a Németh Antal utcában sok kátyú van.

Az interpellációra adott válasz, melyet a Városfejlesztési és Műszaki Osztály készített, a jegyzőkönyvhöz csatolva.

Unger József képviselő az interpellációra adott választ elfogadta.

Képviselő-testület az interpellációra adott választ 6 igen szavazattal – ellenszavazat és tartózkodás nélkül - egyhangúlag elfogadta.

2./ **Galambos István tanácsnok** a 2015. március 26-i képviselő-testületi ülésen interpellált. Elmondta, hogy a zöld hulladék, metszett ágak elhelyezését az Erdészet tovább nem vállalja, javasolta a szelektív hulladéktelepnél lévő önkormányzati területen való elhelyezést.

Az interpellációra adott válasz, melyet a Városfejlesztési és Műszaki Osztály készített, a jegyzőkönyvhöz csatolva.

Galambos István tanácsnok az interpellációra adott választ elfogadta.

Képviselő-testület az interpellációra adott választ 6 igen szavazattal – ellenszavazat és tartózkodás nélkül - egyhangúlag elfogadta.

3./ **Dr. Fabók Tibor képviselő** a 2015. március 26-i képviselő-testületi ülésen interpellált. A Járdányi utcai játszótérre egy méteres kerítés építését javasolta.

Az interpellációra adott válasz, melyet a Városfejlesztési és Műszaki Osztály készített, a jegyzőkönyvhöz csatolva.

Dr. Fabók Tibor képviselő az interpellációra adott választ nem fogadta el. A kerítést magasnak és drágának tartotta.

Galambos István egyetértett képviselő úrral. Felajánlotta, hogy ősszel gyertyán élősövénnyel körbekeríti a játszóteret.

Képviselő-testület a felajánlással kiegészített választ 5 igen szavazattal, 1 ellenszavazattal – tartózkodás nélkül – elfogadta.

**Tóth Balázs polgármester** több tárgy nem lévén az ülést berekesztette.

K.m.e.

 TÓTH BALÁZS Dr. ÓDOR ILDIKÓ

 polgármester jegyző